Povesti z Poľany a Podpoľania - Urban, Peter 1962 slovenský autor, zberateľ ľudovej mytológie; Kurinec, Ján 1983- (Martin Vydavateľstvo Matice slovenskej, 2020)
Viete, koľko vrcholov má naša slovenská Etna – mohutná vyhasnutá sopka nad Detvou? A uhádnete, prečo sa jeden z nich nazýva Drábovka? Chcete sa dozvedieť, ktorí uhorskí králi poľovali v hlbokých lesoch bájnej Poľany a čo pritom zažili? A prečo sa ozrutné bralo v polianskom kráteri nazýva Jánošíkova skala? A že sa tu kdesi ukrýva povestný Jánošíkov poklad? Chceli by ste spoznať tajomstvo Melichovej i Záhorskej skaly, Kaľamárky, Ľubietovského hradu, Bratkovského mosta a mnohé ďalšie podivuhodné príbehy a tajomstvá, ktoré opriadajú malebný stred Slovenska? V tejto knihe vám ich prezradí jeden z najpovolanejších – prírodovedec, zberateľ povestí a spisovateľ, autor niekoľkých povesťových zbierok a kníh o legendárnych slovenských vrchoch vrátane Poľany – Peter Urban: „Spoznajte cez povesti tento pozoruhodný, krásny a jedinečný región Slovenska! Pretože Poľana a Podpoľanie sú naozaj nevšednou krajinou príbehov. Možno neskromne dúfam, že po prečítaní tejto knižky budete chcieť aj navštíviť miesta, kde sa odohrávali. A to nielen pre tvrdenie starých Detvanov o tom, že kto nebol na Poľane, nevidel ešte svet...“
Keywords: slovenská literatúra; literatúra pre deti; historické príbehy; povesti - ľudové; pre čitateľov od 9 rokov; Poľana; Podpoľanie; slovenské povesti